**О Б Щ И Н С К И  С Ъ В Е Т   -  С А Н Д А Н С К И**

**О  Б  Я  В  А**

 На основание: чл.21, ал.1, т.9 от ЗМСМА, чл.27, чл.28, чл.29, чл.30 от Наредбата за реда за учредяване на търговско дружество с общинско имущество и за упражняване правата на собственост в търговските дружества с общинско участие, и във връзка с Решение № 155 от 27.06.2019г. Общински съвет - Сандански ,

* 1. Открива процедура по избор на управител на „Стройкомтранс” ЕООД;
	2. Предмет на конкурса: – управление на Еднолично търговско дружество с общинско участие.

3. Срок на договора за управление – 3 години.

 4. Изисквания към кандидатите:

 4.1. Висше образование, с образователно – квалификационна степен „Магистър”.

4.2. Общ трудов стаж, от който не по-малко от три години професионален опит;

 4.3. Да не са осъждани за престъпление от общ характер на лишаване от свобода, освен ако не са реабилитирани;

 4.4. Да не са лишени от правото да упражняват търговска дейност;

 5. Необходими документи:

* заявление за участие;
* автобиография;
* копие от диплома за завършено висше образование /нотариално заверено/;
* декларация, че кандидатът не е лишен от правото да упражнява търговска дейност;
* документи, удостоверяващи трудов стаж на кандидата;
* свидетелство за съдимост;
* представяне на Бизнес-програма за целия срок на договора за управление в съответствие със стратегията за развитие на дружеството.

Заявленията за участие в конкурса, заедно с необходимите документи се подават в деловодството на Общински съвет - Сандански /стая № 106/ в запечатан плик, върху който е изписано името на кандидата и дружеството, за което кандидатства. Подадените заявления се завеждат в специален регистър по реда на постъпването им, като за всяко от тях се издава удостоверение, в което се посочват името на подателя, датата и часът на приемането му.

 6. Срок за подаване на заявленията за участие в конкурса считан от **30(тридесет) дни от датата на публикуване на обявата.**

7. Създава Временна комисия за организиране и провеждане на конкурса от седем члена.

8.Временната комисия да организира подготовката, приемането и разглеждането на необходимите документи за участие в конкурса, както и да внесе предложение до Общински съвет за допуснатите до трети етап (представяне на кандидатите) кандидати в конкурса.

9. Критерии за оценка на бизнес – програмите на кандидатите:

 9.1 Съответствие на Бизнес програмата с нормативната уредба.

 9.2 Реалистичност на предложените финансови показатели.

 9.3 Приложимост и реалистичност на бизнес-програмата.

 9.4.Логическа структура на бизнес-програмата.

 10. В седем дневен срок от влизане в сила на решението за откриване на процедура по избор на управител, да се публикува обява за конкурса в един местен всекидневник и на официалната интернет страница на общината.

 ПРЕДСЕДАТЕЛ НА

 ОБЩИНСКИ СЪВЕТ:

 / ГЕОРГИ ГЕОРГИЕВ /